rejauldu/bengali-wikipedia huggingface dataset:
জেমস ব্রুকস (১০ নভেম্বর ১৮১০ - ৩০ এপ্রিল ১৮৭৩) একজন মার্কিন যুক্তরাষ্ট্রের একজন সাংবাদিক ও রাজনীতিবিদ। তিনি  আমেরিকান গৃহযুদ্ধের শেষার্ধে নিউইয়র্ক থেকে মার্কিন প্রতিনিধি  ছিলেন।   ব্যক্তিগত ও শিক্ষাজীবন  তিনি ১৮১০ সালের ১০ নভেম্বর মাইনের পোর্টল্যান্ডে জন্মগ্রহণ করেছিলেন। একজন ছাত্র হিসাবে, তিনি পাবলিক স্কুল এবং তারপরে মাইনের মনমোথের একাডেমিতে পড়েন। ১৬ বছর বয়সে, তিনি মাইনের লেভিস্টনে স্কুলে পড়াচ্ছিলেন। তিনি ১৯৩১ সালে ওয়াটারভিল কলেজ (বর্তমানে কলবি কলেজ ) থেকে স্নাতক হন।  আইন অধ্যয়নকালে, ব্রুকস পোর্টল্যান্ড বিজ্ঞাপনদাতার সম্পাদক হিসাবেও কাজ করেছিলেন। স্নাতক শেষ করার পরে তিনি বিজ্ঞাপনদাতার ওয়াশিংটন সংবাদদাতা হিসাবে কাজ করেছিলেন। তিনি ১৮৩৫ সালে মাইন প্রতিনিধি পরিষদের সদস্য হিসাবে দায়িত্ব পালন করেন এবং ১৮৩১ সালে একটি কংগ্রেসীয় নির্বাচনে পরাজিত হন। হারের পরে তিনি নিউ ইয়র্ক শহরে চলে যান এবং নিউইয়র্ক ডেইলি এক্সপ্রেস প্রতিষ্ঠা করেন, সেখানে তিনি বাকি অংশের প্রধান সম্পাদক ছিলেন। তিনি ১৮৪৮ সালে নিউইয়র্ক রাষ্ট্রসভার (নিউ ইয়র্ক কো, ১৬ তম) সদস্য ছিলেন।   কর্ম জীবন    সাংবাদিকতা  আইন অধ্যয়নকালে ব্রুকস পোর্টল্যান্ড অ্যাডভাইটার্স-এর  প্রতিবেদক হিসাবেও কাজ করেছিলেন। স্নাতক শেষ করার পরে তিনি এ পত্রিকাটির ওয়াশিংটন সংবাদদাতা হিসাবে কাজ করেছিলেন।   রাজনীতি  ব্রুকস ১৮৩৫ সালে মাইন হাউস অফ রিপ্রেজেনটেটিভের সদস্য হিসাবে দায়িত্ব পালন করেন এবং ১৮৩৬ সালে একটি কংগ্রেসীয় নির্বাচনে পরাজিত হন। নির্ববাচ তিনি নিউ ইয়র্ক শহরে চলে যান এবং নিউইয়র্ক ডেইলি এক্সপ্রেস প্রতিষ্ঠা করেন, সেখানে তিনি বাকি অংশের প্রধান সম্পাদক ছিলেন। তিনি ১৮৪৮ সালে নিউইয়র্ক রাষ্ট্রসভার (নিউ ইয়র্ক কো, ১৬ তম) সদস্য ছিলেন।  তিনি ৩১তম  এবং ৩২তম  কংগ্রেসের একজন হুইগ হিসাবে নির্বাচিত হয়েছিলেন (৪ মার্চ ১৮৪৯  - ৩ মার্চ ১৮৫৩)। তিনি ১৮৫২ সালে পুনর্নির্বাচনের প্রতিযোগিতায় হেরে যান। পরে সাংবাদিকতায় ফিরে যান।  ব্রুকস ৩৮তম  কংগ্রেসে ডেমোক্র্যাট হিসাবে নির্বাচিত হয়েছিলেন। সেখানে তিনি ৪ মার্চ ১৮৬৩ সাল থেকে ৩ মার্চ ১৮৬৫ পর্যন্ত দায়িত্ব পালন করেন। তিনি বিতর্কিত নির্বাচনের পরে তিরিশ-নবম কংগ্রেসের সদস্য নির্বাচিত হিসাবে শংসাপত্রাদি উপস্থাপন করেছিলেন; তিনি ৪ মার্চ ১৮৬৫ ৭ এপ্রিয় ১৮৬৬ অবধি দায়িত্ব পালন করেছিলেন। তাঁর স্থলাভিষিক্ত হন উইলিয়াম ই ডজ, যিনি নির্বাচনে প্রতিদ্বন্দ্বিতা করেছিলেন এবং জয়লাভ করেছিলেন।  ১৮৬৬ সালে, ব্রুকস চল্লিশতম কংগ্রেসে এবং পরবর্তী তিনজন কংগ্রেসের একজন ডেমোক্র্যাট নির্বাচিত হয়েছিলেন। ১৮৭৩সালে তাঁর মৃত্যুর আগ পর্যন্ত তিনি কংগ্রেসের সদস্য ছিলেন।  ব্রুকস ১৮৬৭ সালে নিউইয়র্ক রাজ্যের সাংবিধানিক সম্মেলনের সদস্য হিসাবে দায়িত্ব পালন করেছিলেন। একই বছর তিনি ইউনিয়ন প্যাসিফিক রেলপথের একজন সরকারি পরিচালক নিযুক্ত হন।  আমেরিকার মুভিলিয়ার কেলেঙ্কারি সংক্রান্ত মামলায়, ঘুষ দেওয়ার চেষ্টা করার জন্য, ব্রুকসকে ২৭ ফেব্রুয়ারি, ১৮৭৩ সালে হাউস অফ রিপ্রেজেন্টেটিভ কর্তৃক সেন্সর করা হয়েছিল।   মৃত্যু  ১৮৭৩ সালের ৩০ এপ্রিল ওয়াশিংটন ডিসিতে তিনি মারা যান। নিউ ইয়র্কের ব্রুকলিনের গ্রিন-উড কবরস্থানে তাকে সমাহিত করা হয়েছিল।  রাজ্য সিনেটর এরাস্টাস ব্রুকস (১৮১৫-১৮৮৬) ছিলেন তার ভাই।    তথ্যসূত্র    বহিঃসংযোগ     বিষয়শ্রেণী:১৯শ শতাব্দীর মার্কিন রাজনীতিবিদ বিষয়শ্রেণী:মার্কিন পুরুষ সাংবাদিক বিষয়শ্রেণী:১৮৭৩-এ মৃত্যু বিষয়শ্রেণী:১৮১০-এ জন্ম বিষয়শ্রেণী:কলবি কলেজের প্রাক্তন শিক্ষার্থী
none|120px|বাংলাদেশ ব্যাংকের প্রতীক   বাংলাদেশ ব্যাংক হচ্ছে বাংলাদেশের কেন্দ্রীয় ব্যাংক। এটি 'বাংলাদেশ ব্যাংক আদেশ, ১৯৭২'-এর মাধ্যমে ১৯৭১ সালের ১৬ ডিসেম্বর প্রতিষ্ঠা লাভ করে। এটির কার্যনির্বাহী প্রধান গভর্নর হিসাবে আখ্যায়িত। বাংলাদেশ ব্যাংক একটি রেগুলেটরি সংস্থা এবং কার্যতঃ ব্যাংকসমূহের ব্যাংক। রাষ্ট্রের পক্ষে এটি দেশের ব্যাংক এবং ব্যাংক বহির্ভূত আর্থিক প্রতিষ্ঠানসমূহেকে নিয়ন্ত্রণ করে থাকে। দেশের মুদ্রানীতি বাংলাদেশ ব্যাংক কর্তৃক নিরূপিত ও পরিচালিত হয়। এটি দেশের বৈদেশিক মুদ্রার তহবিল সংরক্ষণ করে থাকে। এছাড়া এটি বৈদেশিক মুদ্রার বিপরীতে বাংলাদেশী টাকার বিনিময় হার নির্ধারণ করে। ১ টাকা, ২ টাকা এবং ৫ টাকার কাগুজে নোট ব্যতীত সকল কাগুজে নোট মুদ্রণ এবং বাজারে প্রবর্তন এই ব্যাংকের অন্যতম দায়িত্ব। এছাড়া এটি সরকারের কোষাগারের দায়িত্বও পালন করে থাকে।   ১৯৭১ সালে বাংলাদেশের স্বাধীনতা যুদ্ধে জয় লাভের পর বাংলাদেশ সরকার ঢাকায় অবস্থিত স্টেট ব্যাংক অফ পাকিস্তানের ঢাকা শাখাকে বাংলাদেশ ব্যাংক নাম দিয়ে বাংলাদেশের কেন্দ্রীয় ব্যাংক হিসাবে প্রতিষ্ঠা করে। 'বাংলাদেশ ব্যাংক আদেশ, ১৯৭২' পাশ হওয়ার পর বাংলাদেশ ব্যাংক ১৯৭১ সালের ১৬ই ডিসেম্বর থেকে কার্যকর বলে ঘোষণা করা হয়। (বাকি অংশ পড়ুন...)
আলী আজগর (মৃত্যু: ১৬ জুলাই ২০২০) একজন বাংলাদেশি বিজ্ঞানী ও সাহিত্যিক ছিলেন। তিনি ২০১২ সালে বিজ্ঞান ও প্রযুক্তিতে বাংলা একাডেমি পুরস্কার লাভ করেন। তিনি ছিলেন বাংলাদেশে বিজ্ঞানচর্চা আন্দোলনের অন্যতম পথিকৃৎ। গবেষণা ও শিক্ষকতার পাশাপাশি বিজ্ঞান ক্লাব গড়ে বিজ্ঞানচর্চার আন্দোলনে অগ্রণী ভূমিকা পালন করেন তিনি।   শিক্ষা  আসগর ১৯৬০ সালে ঢাকা বিশ্ববিদ্যালয় থেকে বিএসসি এবং ১৯৬২ সালে এমএসসি ডিগ্রি অর্জন করেন। ১৯৭০ সালে ইংল্যান্ডের সাউদাম্পটন বিশ্ববিদ্যালয় থেকে পিএচডি ডিগ্রি অর্জন করেন। বুয়েটে দীর্ঘদিন অধ্যাপনা করেছেন। বিশ্বের বিভিন্ন বিশ্ববিদ্যালয়ে অতিথি শিক্ষক হিসেবেও পদার্থবিজ্ঞান শিক্ষা দিয়েছেন তিনি।অধ্যাপক আলী আসগর মারা গেছেন, জাগো নিউজ টুয়েন্টি ফোর ডটকম, ১৬ জুলাই ২০২০   পেশা  অধ্যাপক আলী আসগর গণবিশ্ববিদ্যালয়ের মেডিকেল ফিজিক্স ও বায়োমেডিকেল ইঞ্জিনিয়ারিং বিভাগের প্রধান ছিলেন। বাংলাদেশ প্রকৌশল বিশ্ববিদ্যালয়ের ডিন হিসেবেও দায়িত্ব পালন করেছেন তিনি। বাংলাদেশ একাডেমি অব সায়েন্সস-এর ফেলো এবং বাংলাদেশ জার্নাল অব ফিজিক্স-এর চিফ এডিটর ছিলেন। একসময়ে শিশু কিশোরদের সাংস্কৃতিক সংগঠন খেলাঘরের চেয়ারপারসনের দায়িত্ব পালন করেছেন। খেলাঘর আন্দোলনকে বিকশিত করতে আলী আসগরের অবদান অনন্য। বিজ্ঞান খেলাঘরের প্রতিষ্ঠাতাও ছিলেন। মৃত্যুর আগ পর্যন্ত খেলাঘরের প্রধান উপদেষ্টা ছিলেন তিনি।   লেখক  বিজ্ঞান বিষয়ক একাধিক বইয়ের লেখক তিনি। তার লেখা বই: ‘সময় প্রসঙ্গে’, ‘ভাষা ও বিজ্ঞান’, ‘বিজ্ঞান প্রতিদিন’, ‘বিজ্ঞানের বিচিত্র জগত থেকে’, ‘বিজ্ঞানের মজার প্রজেক্ট’, ‘বিজ্ঞান ও সমাজ’, ‘বিজ্ঞান ও প্রযুক্তির বিকাশের পথে’, ‘পরিবেশ ও বিজ্ঞান’, ‘বিজ্ঞানের দিগন্তে’, ‘বিজ্ঞান আন্দোলন’। দেশি- বিদেশি বিভিন্ন জার্নালে তার লেখা শতাধিক গবেষণা প্রবন্ধ প্রকাশিত হয়েছে।  পুরস্কার   ২০১২ সালে বিজ্ঞান ও প্রযুক্তিতে বাংলা একাডেমি পুরস্কার  বিজ্ঞানে অবদানের জন্য ড. মনিরুজ্জামান স্বর্ণপদক  বিজ্ঞানবিষয়ক লেখালেখির জন্য ড. কুদরত-ই-খুদা স্বর্ণপদক  দেশে বিজ্ঞানকে জনপ্রিয় করার ক্ষেত্রে ডিপ্লোমা ইঞ্জিনিয়ার্স অ্যাসোসিয়েশন স্বর্ণপদক  বিজ্ঞান ও প্রযুক্তি ক্ষেত্রে মার্কেন্টাইল ব্যাংক স্বর্ণপদক    মৃত্যু  তিনি ১৬ জুলাই ২০২০ রাজধানী ঢাকার একটি হাসপাতালে মৃত্যুবরণ করেন। দীর্ঘদিন ধরে মস্তিষ্কজনিত রোগে ভুগছিলেন। বয়স হয়েছিল ৮০ বছর। তিনি স্ত্রী ও দুই ছেলে রেখে গেছেন।চলে গেলেন বিজ্ঞানী আলী আসগর, প্রথম আলো, ১৬ জুলাই ২০২০   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাহিত্যিক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:বাঙালি লেখক
লিনস্টার লাইটনিং হল আয়ারল্যান্ডের একটি ক্রিকেট দল, যারা নিয়মিত আন্তঃপ্রাদেশিক চ্যাম্পিয়নশিপ, আন্তঃপ্রাদেশিক কাপ ও আন্তঃপ্রাদেশিক ট্রফিতে অংশগ্রহণ করে। দলটি ডাবলিন শহরভিত্তিক ও ক্রিকেট লিনস্টার কর্তৃক পরিচালিত।  ইতিহাস ২০১৩ সালে, ক্রিকেট আয়ারল্যান্ড তিন দিনের আন্তঃপ্রাদেশিক চ্যাম্পিয়নশিপ, কাপ এবং ট্রফি গঠন করে, যেখানে লিনস্টার, এনসিইউ এবং নর্থ ওয়েস্টের দলগুলি অংশগ্রহণ করে। লিনস্টার দলটি লিনস্টার লাইটনিং নামে পরিচিত।  ২০১৫ সালের জানুয়ারিতে, টেড উইলিয়ামসনকে নতুন প্রধান কোচ হিসেবে ঘোষণা করা হয়, যিনি ট্রেন্ট জনস্টনের কাছ থেকে দায়িত্ব গ্রহণ করেন।  তার কোচিংয়ে, লিনস্টার লাইটনিং ২০১৫ এবং ২০১৬ মৌসুমে ট্রফির ক্লিন-সুইপ গ্রহণ করেন এবং পদ থেকে পদত্যাগ করেন।  ২০১৬ সালের আন্তঃপ্রাদেশিক চ্যাম্পিয়নশিপ পর্যন্ত এবং এর মধ্যে, ম্যাচগুলিকে প্রথম-শ্রেণীর মর্যাদা দেওয়া হয়নি। তবে, ২০১৬ সালের অক্টোবরে আন্তর্জাতিক ক্রিকেট কাউন্সিলের সভায়, ভবিষ্যতের সমস্ত ম্যাচকে প্রথম-শ্রেণীর মর্যাদা দেওয়া হয়েছিল।  ২০১৯ সালে, নাইজেল জোন্সকে প্রধান কোচ এবং পাথওয়ে ম্যানেজারের ভূমিকায় নিযুক্ত করা হয়েছিল। ২০১৯ মৌসুমের পর কোভিড-১৯ মহামারীর কারণে আন্তঃপ্রাদেশিক চ্যাম্পিয়নশিপ স্থগিত করা হয়েছিল এবং এখনও ফিরে আসেনি।  আন্তঃপ্রাদেশিক সিরিজের ইতিহাসে, লাইটনিং ২৯টি ট্রফির মধ্যে ২২টি জিতেছে।  ২০২৩ সাল ছিল প্রথম মৌসুম যেখানে দলটি কমপক্ষে একটি প্রতিযোগিতা জিততে ব্যর্থ হয়েছিল।  সম্মাননা আন্তঃপ্রাদেশিক চ্যাম্পিয়নশিপ - (ফার্স্ট ক্লাস) - ৬টি শিরোপা   চ্যাম্পিয়ন:   আন্তঃপ্রাদেশিক কাপ - (লিস্ট এ) - ৮টি শিরোপা  চ্যাম্পিয়ন:   আন্তঃপ্রাদেশিক ট্রফি - (টি২০) - ৮টি শিরোপা  চ্যাম্পিয়ন:   তথ্যসূত্র  বহিঃসংযোগ Cricket Leinster Leinster Lightning official website Cricket Ireland profile of Leinster Lightning   বিষয়শ্রেণী:আয়ারল্যান্ডের প্রথম-শ্রেণীর ক্রিকেট দল বিষয়শ্রেণী:২০১৩-এ আয়ারল্যান্ডে প্রতিষ্ঠিত বিষয়শ্রেণী:২০১৩-এ প্রতিষ্ঠিত ক্রিকেট ক্লাব
ডার্ক চকোলেট অগ্নিদেব চ্যাটার্জী কর্তৃক পরিচালিত একটি ভারতীয় বাংলা ক্রাইম থ্রিলার চলচ্চিত্র। শিনা বোরা খুনের মামলার উপর ভিত্তি করে এ চলচ্চিত্রটি নির্মাণ করা হয়েছে।  মিডিয়া ব্যারন পিটার মুখার্জী ও ইন্দ্রানী মুখার্জীর মেয়ে শিনা বোরা। বলিউড অভিনেত্রী মাহিমা চৌধুরীর বাংলা চলচ্চিত্রে অভিষেক ঘটে এ চলচ্চিত্রে মাধ্যমে, তিনি এতে ইন্দ্রানী মুখার্জীর চরিত্রে  অভিনয় করেন। অন্যদিকে রিয়া সেন অভিনয় করেন রিনা বর্ধন চরিত্রে, যে চরিত্রটি শিনা বোরা থেকে উৎসাহিত। মিডিয়া ব্যারন পিটার মুখার্জীর চরিত্রে অভিনয় করেছেন সুদ্বীপ মুখার্জী।  http://www.rediff.com/movies/report/dark-chocolate-review-neither-engaging-nor-thought-provoking/20160902.htm  তথ্যসূত্র  বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র
রঙ্গমেই ( কাবুই নামেও পরিচিত) বা রংমেই হল উত্তর-পূর্ব ভারতের নাগা উপজাতির একটি অংশ যা প্রধান আদিবাসী সম্প্রদায়গুলির মধ্যে একটি। রঙ্গমেই নাগা ভারতের সংবিধানের অধীভুক্ত একটি তফসিলি উপজাতি ।  রঙ্গমেইদের একটি সমৃদ্ধ সংস্কৃতি, রীতিনীতি এবং ঐতিহ্য আছে। তাদের নিকট উপজাতি জেমে, লিয়াংমাই এবং ইনপুইয়ের সাথে মিল রয়েছে; একসাথে এগুলো জেলিয়াঙ্গরঙ্গ নামে পরিচিত।   বিদ্রোহ  ঊনবিংশ শতাব্দীতে ব্রিটিশরা রঙ্গমেই অঞ্চল জয় করে। ১৮৯১ সালে, তারা তামেংলঙ্গ এর জনগণের উপর একটি গৃহ কর আরোপ করে। রঙ্গমেই ১৮৯১ থেকে ১৮৯৪ সাল পর্যন্ত কোন কর দিতে অস্বীকার করে। জবাবে, মণিপুরের সহকারী রাজনৈতিক এজেন্ট সিএল ক্রফোর্ড ১৮৯৪ সালে তামেংলঙ্গ পাহাড় থেকে কর আদায়ের জন্য বলপ্রয়োগ করেন। রঙ্গমেইদের চার বছরের অবাধ্যতা এবং এর পরিণতি রঙ্গমেইদের মধ্যে জাতীয় চেতনা জাগিয়ে তোলে। অবশেষে, হাইপো জাদোনাং  এবং তার উত্তরসূরি রানি গাইদিনলিউর নেতৃত্বে,  তারা ১৯৩০-এর দশকে ব্রিটিশ শাসনের বিরুদ্ধে বিদ্রোহ করে। এই বিদ্রোহ নাগা রাজের লক্ষ্যকে গতি দেয় এবং সমর্থন লাভ করে।   উল্লেখযোগ্য ব্যক্তি    আলানা গোলমেই  গ্রেস ডাংমেই  গাইখাংগাম গংমেই  গাংমুমেই কামেই  হাইপো জাদোনাং  জিয়াংগাম কামি  মিজিনলুং কামসন  রানি গাইদিনলিউ  রচুনলিও জি. কামেই   আরও দেখুন    উত্তর-পূর্ব ভারতের পাহাড়ি উপজাতি  নাগাল্যান্ড  তামেংলং  জেলিয়াঙ্গরঙ্গ  নাগা উপজাতিদের তালিকা   তথ্যসূত্র   বিষয়শ্রেণী:দক্ষিণ এশীয় জনগোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী
মাতাদিন বাল্মীকি ছিলেন ভারতের স্বাধীনতা সংগ্রামী যিনি ১৮৫৭ সালের ভারতীয় বিদ্রোহে অংশ নিয়েছিলেন।তিনি ব্রিটিশ ইস্ট ইন্ডিয়া কোম্পানির একটি ইউনিটে কর্মরত কার্তুজ তৈরির কাজ করতেন। তিনি প্রথম দিকের লোকদের মধ্যে যারা ১৮৫৭ সালের বিদ্রোহের বীজ বপন করেছিলেন।   জন্ম ও শৈশব    তথ্যসূত্র   বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় বিপ্লবী বিষয়শ্রেণী:১৮৫৭-এর সিপাহী বিদ্রোহ বিষয়শ্রেণী:১৮৫৭-এ মৃত্যু বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:উত্তরপ্রদেশের ভারতীয় স্বাধীনতা কর্মী
কোনো ভৌত ব্যবস্থায় বিদ্যমান বিশৃঙ্খলা-মাত্রা বা ইংরেজি পরিভাষায়এনট্রপি () হলো পরিসংখ্যানিক বলবিজ্ঞানের একটি গুরুত্বপূর্ণ রাশি। কোনো প্রক্রিয়ায় (process) আগাগোড়াই যদি তাপীয় সাম্যাবস্থা সংরক্ষিত থাকে, তাহলে সেখানে বিশৃঙ্খলা-মাত্রার মানও অপরিবর্তিত থাকে। রুদ্ধতাপীয় প্রক্রিয়ায় বস্তুর যে তাপগতীয় চলরাশি বা তাপীয় ধর্ম স্থির থাকে, তাকে এনট্রপি বলে। কোনো একটি যন্ত্রের তাপমাত্রার সাপেক্ষে গৃহীত বা বর্জিত তাপের পরিবর্তনের হার দ্বারা এনট্রপি পরিমাপ করা হয়।খান, ড. আমির হোসেন ও ইসহাক, প্রফেসর মোহাম্মদ এবং ইসলাম, ড. মো. নজরুল ২০১৯. পদার্থবিজ্ঞান দ্বিতীয় পত্র: একাদশ ও দ্বাদশ শ্রেণি. (ষষ্ঠ সংস্করণ). আইডিয়াল বুকস, ঢাকা. এটি আপাত বিরোধী স্থিতিকে প্রতিভাত করে।   গাণিতিক ব্যাখ্যা তাপগতিবিদ্যার দ্বিতীয় স্বীকার্যে বলা হয়েছে যে, কোনো বিক্রিয়াতে (reaction) কখনোই মোট বিশৃঙ্খলা-মাত্রার মান হ্রাস পায় না। কোন ভৌত ব্যবস্থায় শক্তি রূপান্তরের অক্ষমতা বা অসম্ভাব্যতাকে বা রূপান্তরেরর জন্য শক্তির অপ্রাপ্ততাকে এর বিশৃঙ্খলা-মাত্রা বলে। কোনো বস্তুর বিশৃঙ্খলা-মাত্রার পরম মান আজও জানা সম্ভব হয়নি। তবে কোনো বস্তু যদি তাপ গ্রহণ বা বর্জন করে, তাহলে বস্তুর এনট্রপির পরিবর্তন হয়। কোনো সিস্টেমের তাপমাত্রার সাপেক্ষে গৃহীত বা বর্জিত তাপ পরিবর্তনের হার দ্বারা এনট্রপির পরিবর্তন পরিমাপ করা হয়। যদি কোনো সিস্টেমের T স্থির তাপমাত্রায় dQ পরিমাণ তাপ গ্রহণ বা বর্জন করার ফলে এনট্রপির পরিবর্তন dS হয়, তাহলে, dS=dQ/T রুদ্ধতাপীয় প্রক্রিয়ায় যেহেতু কার্যনির্বাহী বস্তুুর সাথে বাইরের তাপের কোন আদান প্রদান হয় না, কাজেই dQ=0,সুতরাং সমীকরণ হতে দেখা যায় যে,এনট্রপির পরিবর্তন,  *dS=dQ/T=0 অর্থাৎ রুদ্ধতাপীয় প্রক্রিয়ায় এনট্রপির কোনো পরিবর্তন হয় না।  সুতরাং, কোনো বস্তুর এনট্রপি বলতে আমরা এমন একটি ভৌত রাশিকে বুঝি যা বস্তুর রুদ্ধতাপীয় প্রত্যাবর্তী প্রক্রিয়ায় সর্বদা স্থির থাকে।   বিভিন্ন প্রক্রিয়ায় এনট্রপির পরিবর্তন  প্রত্যাবর্তী প্রক্রিয়ায় এনট্রপির কোনো পরিবর্তন ঘটেনা। অর্থাৎ, ds=0 অপ্রত্যাবর্তী প্রক্রিয়ায় এনট্রপির পরিবর্তন ঘটে। সাধারণত এনট্রপি বাড়ে। পৃথিবীর এনট্রপি বাড়ছেই। কারণ প্রকৃতির সব বস্তুই তাপীয় সাম্যাবস্থায় যেতে চায়। ফলে পৃথিবীর এনট্রপি অসীমের দিকে ধাবিত হচ্ছে। এভাবে একসময় সম্পৃক্ত অবস্থা চলে আসবে আর পৃথিবীর তাপীয় মৃত্যু হবে।বিজ্ঞানীরা এক গাণিতিক হিসাবে দেখেছেন প্রায় ১০১০০০ বছর পরে হতে পারে মহাবিশ্বের সেই সম্ভাব্য তাপীয় মৃত্যু। এন্ট্রপি সংক্রান্ত উদাহরণ ধরুন একটি ক্লাসে শিক্ষার্থীরা মনোযোগ দিয়ে ক্লাস করছে।এসময় তাদের এন্ট্রপি কম। কেননা তারা শৃঙ্খলিত অবস্থায় আছে।যখন ছুটি হল তারা বিশৃঙ্খল হয়েপড়ে।এতে এন্ট্রপিও বেড়ে যায়।পারমাণবিক ক্ষেত্রেও এ ধরনের ঘটনা ঘটে।   তথ্যসূত্র   বিষয়শ্রেণী:তাপগতিবিজ্ঞান বিষয়শ্রেণী:ভৌত রাশি
এ কে এম আতিকুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  এ কে এম আতিকুল ইসলামের পৈতৃক বাড়ি কুমিল্লা জেলার মুরাদনগর উপজেলার উত্তর নোয়াগাঁও গ্রামে। তার বাবার নাম এ কে এম সিরাজুল ইসলাম এবং মায়ের নাম নসিবা খাতুন। তার স্ত্রীর নাম মারুফা ইসলাম। তাদের দুই ছেলে এক মেয়ে।   কর্মজীবন  ১৯৭১ সালে শিক্ষার্থী ছিলেন এ কে এম আতিকুল ইসলাম। মুক্তিযুদ্ধ শুরু হলে ভারতে যান। প্রশিক্ষণ নিয়ে ৪ নম্বর সেক্টরের বড়পুঞ্জি ও জালালপুর সাব-সেক্টর এলাকায় যুদ্ধ করেন।   মুক্তিযুদ্ধে ভূমিকা  ১৯৭১ সালের ১০ আগস্ট মৌলভীবাজার জেলার বড়লেখা উপজেলার ভারত-বাংলাদেশ সীমান্ত অন্তর্গত লাতু রেলস্টেশনে আক্রমণ চালায় মুক্তিযোদ্ধাদের একটি দল। এখানে পাকিস্তানি সেনারা ঘাঁটি ছিলো। এ আক্রমণে মুক্তিযোদ্ধারা কয়েকটি দল ও উপদলে বিভক্ত ছিলেন যার মধ্যে একটি উপদলের নেতৃত্বে ছিলেন এ কে এম আতিকুল ইসলাম। তাদের সার্বিক নেতৃত্বে ছিলেন ক্যাপ্টেন আবদুর রব। পরিকল্পনা অনুযায়ী, এ কে এম আতিকুল ইসলামসহ মুক্তিযোদ্ধারা বিকেলে একযোগে আক্রমণ করলে দুই পক্ষে তুমুল যুদ্ধ শুরু হয়ে যায়। ১৫ মিনিট পর পাকিস্তানি সেনারা ঘাঁটি ছেড়ে পালিয়ে যেতে থাকে। ঘাঁটি দখল করে মুক্তিযোদ্ধারা সেখানে উড্ডীন পাকিস্তানি পতাকা নামিয়ে বাংলাদেশের পতাকা ওড়ান এবং অবস্থান নেন। অন্যদিকে লাতুতে পাকিস্তান সেনাবাহিনীর রিইনফোর্সমেন্ট যাতে না আসতে পারে, সে জন্য মুক্তিবাহিনীর একটি দল কাট অফ পার্টি হিসেবে নিয়োজিত ছিল। তারা বড়লেখা থেকে রিইনফোর্স হিসেবে আগত পাকিস্তানি সেনাবাহিনীকে প্রতিরোধ করতে না পারায় লাতু ঘাঁটি দখলকারী মুক্তিযোদ্ধারা বেশ সংকটে পড়েন। পাকিস্তান সেনাবাহিনীর নতুন এ দল লাতুতে অবস্থানরত মুক্তিযোদ্ধাদের ওপর ব্যাপক শেলিং শুরু করে। এ কে এম আতিকুল ইসলামসহ মুক্তিযোদ্ধারা এতে বিচলিত না হয়ে সাহসিকতার সঙ্গে পাল্টা আক্রমণ মোকাবিলা করেন। তবে একসময় মুক্তিযোদ্ধারা বাধ্য হয়ে পশ্চাদপসরণের সিদ্ধান্ত নেন। ঘাঁটি দখল করে তারা তা নিজেদের নিয়ন্ত্রণে রাখতে ব্যর্থ হলেও এ ঘটনা পাকিস্তানিদের মনোবলে যথেষ্ট চিড় ধরায়।   পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
{| class="infobox geography vcard" style="width: 23em;" |+ | colspan="2" align=center style="background: #D8E2EF; width:100%; font-size: 1.25em; line-height: 1.2;" |    |- | align="center" style="width: 50%; background:#D8E2EF;"  Flag | align="center" style="width: 50%; background:#D8E2EF;"  Coat of arms |- | colspan="2" class="maptable" |  120px|border  {{#ifexpr: 0 < 1 or 0 > 120 | 75px | px }}|Coat of arms of   |-  | align="center" colspan="2" style="background:#D8E2EF;" |Location |-  | colspan="2" style="text-align: center; padding: 0.1em 0.1em 0.1em 0.1em;;" |  |- class="mergedtoprow"  |-  | Time zone  | CET/CEST (UTC+1/+2) |-  | colspan="2" align=center style="background:#D8E2EF;" | Administration  |- class="mergedtoprow adr" | Country |  Germany |- class="mergedrow"  |- class="mergedrow"  |- class="mergedrow"  |-  class="mergedrow"  |- class="mergedrow" |   |  ()  |- class="mergedrow"      }} |- class="mergedbottomrow"    |-  | colspan="2" align=center style="background:#D8E2EF;" | Basic statistics  |- class="mergedtoprow"   |- class="mergedrow"  |- class="mergedrow"  }} |- class="mergedrow" |  | Population  | {{#ifexpr: 0 > 0 and 0 < 10000 |  |  }}  |-   |- class="mergedrow"  |- class="mergedbottomrow"  |-  | colspan="2" align=center style="background:#D8E2EF;" | Other information  |- class="mergedtoprow"   	 |- class="mergedrow"   	  |- class="mergedrow"   	  |- class="mergedrow"  |- class="mergedrow"  |- class="mergedbottomrow"  |}
পার্লামেন্টারি পিস এইমস গ্রুপ ছিল দ্বিতীয় বিশ্বযুদ্ধের সময় ব্রিটিশ লেবার এমপিদের একটি দল যারা আলোচনার মাধ্যমে শান্তি চায়। এটির আয়োজন করেছিলেন রিচার্ড স্টোকস।  এর মেমোরেন্ডাম অফ পিস এ্যামস ১৯৩৯ সালের নভেম্বরে ডেইলি হেরাল্ডে প্রকাশিত হয়েছিল এবং ৭০ টিরও বেশি নির্বাচনী লেবার পার্টি দ্বারা সমর্থিত হয়েছিল। রিচার্ড স্টোকস ১৯৪১ সালে লেবার ন্যাশনাল এক্সিকিউটিভ কমিটির নির্বাচনী প্রতিনিধি হিসেবে নির্বাচিত হতে ব্যর্থ হন।   তথ্যসূত্র
জাইদ তাহসিন আব্দ জাইদ হান্তুশ (; জন্ম: ২৯ জানুয়ারি ২০০১; জাইদ তাহসিন নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল তলাবাহ এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০২১ সালে, তাহসিন ইরাক অনূর্ধ্ব-২৩ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইরাকের বয়সভিত্তিক দলের হয়ে খেলার পর, তিনি ২০২২ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৮ ম্যাচে ১টি গোল করেছেন।  প্রারম্ভিক জীবন জাইদ তাহসিন আব্দ জাইদ হান্তুশ ২০০১ সালের ২৯শে জানুয়ারি তারিখে ইরাকের আল-নাজাফে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তাহসিন ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন। ২০২১ সালে তিনি  ইরাক অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। তাহসিন ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইরাক অলিম্পিক দলে স্থান পেয়েছেন।  ২০২২ সালের ২৬শে সেপ্টেম্বর তারিখে, ২১ বছর, ৭ মাস ও ২৮ দিন বয়সে, ডান পায়ে ফুটবল খেলায় পারদর্শী তাহসিন সিরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আব্বাস ইয়াসিন মুহাম্মদের বদলি খেলোয়াড় হিসেবে তিনি মাঠে প্রবেশ করেছিলেন;https://www.footballcritic.com/fifa-friendlies-iraq-oman/match-stats/2824629 ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3932066 ম্যাচটি ইরাক ১–০ গোলের ব্যবধানে জয়লাভ করেছিল।https://www.national-football-teams.com/matches/report/37190/Iraq_Syria.html ইরাকের হয়ে অভিষেকের বছরে তাহসিন সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ও ৬ মাস পর, ইরাকের জার্সি গায়ে প্রথম গোলটি করেছেন;https://int.soccerway.com/matches/2024/03/26/asia/wc-qualifying-asia/philippines/iraq/4190964/ ২০২৪ সালের ২৬শে মার্চ তারিখে, ফিলিপাইনের বিরুদ্ধে ম্যাচের ৭৭তম মিনিটে লুয়াই আল-আনির অ্যাসিস্ট হতে ইরাকের হয়ে ম্যাচের পঞ্চম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।https://www.transfermarkt.com/spielbericht/index/spielbericht/4233138  পরিসংখ্যান আন্তর্জাতিক   দল  সাল  ম্যাচ  গোল ইরাক  ২০২২  ২  ০ ২০২৩  ১  ০ ২০২৪  ৫  ১ সর্বমোট  ৮  ১  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরাকি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল তলাবাহ স্পোর্টস ক্লাবের খেলোয়াড় বিষয়শ্রেণী:ইরাকের আন্তর্জাতিক যুব ফুটবলার বিষয়শ্রেণী:ইরাকের অনূর্ধ্ব-২৩ আন্তর্জাতিক ফুটবলার বিষয়শ্রেণী:ইরাকের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ইরাকের অলিম্পিক ফুটবলার
অর্পিতা ঘোষ হলেন একজন ভারতীয় নাট্যশিল্পী, রাজনীতিবিদ যিনি পশ্চিমবঙ্গের রাজ্যসভার সংসদ সদস্য হিসাবে কাজ করেন। তিনি পশ্চিমবঙ্গের বালুরঘাট লোকসভা কেন্দ্র থেকে ষোড়শ লোকসভার সংসদ সদস্য হিসাবে দায়িত্ব পালন করেছিলেন। তিনি ২০১৪ সালে অনুষ্ঠিত ভারতের সাধারণ নির্বাচনে সর্বভারতীয় তৃণমূল কংগ্রেসের প্রার্থী হিসেবে জিতেছিলেন।  একজন নাট্যপরিচালক, অভিনেত্রী এবং নাট্যকার থেকে রাজনীতিবিদ হয়ে উঠা অর্পিতা ঘোষ কলকাতা বিশ্ববিদ্যালয়ের স্কটিশ চার্চ কলেজ থেকে বিএসসি (স্নাতক) ডিগ্রি অর্জন করেছিলেন।   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ভারতীয় মঞ্চ পরিচালক বিষয়শ্রেণী:কলকাতার রাজনীতিবিদ বিষয়শ্রেণী:দক্ষিণ দিনাজপুর জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ভারতীয় নারী মঞ্চ পরিচালক বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজ্যসভা সদস্য
হাজীগঞ্জ পৌরসভা বাংলাদেশের চাঁদপুর জেলার অন্তর্গত একটি পৌরসভা।   আয়তন  ১৩.৫০ বর্গ কিলোমিটার এলাকা নিয়ে হাজীগঞ্জ পৌরসভা প্রতিষ্ঠিত হলেও পরবর্তীতে ২০০৩ সালের ১৫ ডিসেম্বর সম্প্রসারিত হয়ে এ পৌরসভার বর্তমান আয়তন ২০.২৪ বর্গ কিলোমিটার (৫,০০২ একর)।   জনসংখ্যার উপাত্ত  ২০১১ সালের পরিসংখ্যান অনুযায়ী হাজীগঞ্জ পৌরসভার জনসংখ্যা ৬৩,৮৯২ জন। এর মধ্যে পুরুষ ৩১,৭৩৫ জন এবং মহিলা ৩২,১৫৭ জন। মোট পরিবার ১২,৬৭৯টি।   অবস্থান ও সীমানা  হাজীগঞ্জ উপজেলার মধ্যাংশে হাজীগঞ্জ পৌরসভার অবস্থান। এ পৌরসভার উত্তরে হাটিলা পূর্ব ইউনিয়ন, হাটিলা পশ্চিম ইউনিয়ন ও হাজীগঞ্জ সদর ইউনিয়ন; পশ্চিমে হাজীগঞ্জ সদর ইউনিয়ন; দক্ষিণে বড়কুল পশ্চিম ইউনিয়ন ও বড়কুল পূর্ব ইউনিয়ন এবং পূর্বে শাহরাস্তি উপজেলার টামটা দক্ষিণ ইউনিয়ন অবস্থিত।   ইতিহাস    নামকরণ    প্রতিষ্ঠাকাল  ১৯৮৫ সালের ১৪ মার্চ হাজীগঞ্জ পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ১৯৯৮ সালের ১২ মে এ পৌরসভাকে খ শ্রেণীতে এবং ২০০৪ সালের ১২ জুলাই ক শ্রেণীতে উন্নীত করা হয়।   প্রশাসনিক এলাকা  হাজীগঞ্জ পৌরসভায় ১২টি ওয়ার্ড রয়েছে। এ পৌরসভার প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী হাজীগঞ্জ পৌরসভার সাক্ষরতার হার ৬৬.২%। এ পৌরসভায় ৪টি কলেজ, ৪টি মাদ্রাসা, ৬টি মাধ্যমিক বিদ্যালয় এবং ১৮টি প্রাথমিক বিদ্যালয় রয়েছে।   শিক্ষা প্রতিষ্ঠান  ১। হাজীগঞ্জ মডেল পাইলট সরকারি স্কুল এন্ড কলেজ। ২। হাজীগঞ্জ মডেল কলেজ।  ৩। হাজীগন্জ ডিগ্রি কলেজ। ৪।আল আমিন একাডেমী স্কুল।  ৫।বলাখাল জে.এন.উচ্চ বিদ্যালয় এন্ড কারিগরি কলেজ।  ৬।বলাখাল মুকবুল আহমেদ কলেজ। ইত্যাদি   যোগাযোগ ব্যবস্থা    অর্থনীতি  মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।   দর্শনীয় স্থান   হাজীগঞ্জ বড় মসজিদ   উল্লেখযোগ্য ব্যক্তিত্ব    জনপ্রতিনিধি   পৌর মেয়র: আ. স. ম. মাহবুব-উল আলম   আরও দেখুন   হাজীগঞ্জ উপজেলা  হাজীগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:চাঁদপুর জেলার পৌরসভা বিষয়শ্রেণী:হাজীগঞ্জ উপজেলা
ফ্রিডরিখ গুস্তাফ এমিল মার্টিন নিম্যোলারবা মার্টিন নিম্যোলার (জার্মান: Friedrich Gustav Emil Martin Niemöller) (জন্ম:১৮৯২ - মৃত্যু: ১৯৮৪) ছিলেন জার্মানির একজন নাৎসিবিরোধী ধর্মযাজক, কবি ও গ্রন্থকার। জীবনের প্রথম দিকে তিনি ছিলেন ন্যাশনাল কনজার্ভেটিব দল এবং এডলফ হিটলারের সমর্থক। তবে পরবর্তীতে তিনি ছিলেন কনফেশনাল চার্চের প্রতিষ্ঠাতাদের অন্যতম; এরা জার্মান প্রটেস্ট্যান্ট চার্চগুলোর নাৎসীকরনের বিরুদ্ধে সোচ্চার ছিল। এছাড়া তিনি নাৎসিদের আরিয়ান প্যারাগ্রাফের অন্যতম বিরোধী ছিলেন । ১৯৫০ সাল পর্যন্ত তিনি শান্তিবাদি ও যুদ্ধ বিরোধী হিসেবে সমাজের বিভিন্ন স্তরে কাজ করেন। তিনি ভিয়েতনাম যুদ্ধের সময় হো চিন মিনের সাথে দেখা করেন এবং পারমাণবিক অস্ত্র অপসারণের ক্যাম্পেইনের সাথে যুক্ত হন।   বিখ্যাত কবিতা  তার "ওরা প্রথমত এসেছিল" (ইংরেজি: First they came ...) শীর্ষক কবিতাটি বিশ্বের সর্বত্র জনপ্রিয়। কবিতাটির প্রথম কয়েক লাইন এ রকম :    মৃত্যু  ১৯৮৪ খ্রিষ্টাব্দে তার মৃত্যু হয়।   তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:জার্মান সাহিত্যিক বিষয়শ্রেণী:নাৎসিবিরোধী ব্যক্তি বিষয়শ্রেণী:লেনিন শান্তি পুরস্কার প্রাপক বিষয়শ্রেণী:জার্মান পুরুষ কবি বিষয়শ্রেণী:জার্মান লুথারান ধর্মতত্ত্ববিদ বিষয়শ্রেণী:ভিয়েতনাম যুদ্ধ বিরোধী সক্রিয় কর্মী বিষয়শ্রেণী:জার্মান কবি বিষয়শ্রেণী:লুথারান শান্তিবাদী